**PRIOPĆENJE**

**INA poziva studente da se prijave na Freshhh 2016.**

* **Sedmu godinu zaredom hrvatski studenti imaju priliku sudjelovati u zanimljivom međunarodnom online natjecanju**
* **Timovi se za pobjedu bore rješavajući zanimljive i izazovne zadatke iz područja naftne industrije**
* **Studenti su pozvani da se prijave do 29. ožujka na stranici** [**www.freshhh.net**](http://www.freshhh.net)

**Zagreb, 8. ožujka 2016. - Sedmu godinu zaredom INA poziva studente da se uključe u međunarodno virtualno natjecanje Freshhh u kojem se za pobjedu bore upravljajući svojim virtualnim resursima u izazovnom svijetu naftne industrije. Najbolje plasirani timovi iz Hrvatske dobit će priliku za sudjelovanje u *live* završnici natjecanja 25. svibnja sa studentima iz cijelog svijeta gdje mogu osvojiti bogate novčane nagrade te mogućnost zaposlenja u MOL Grupi.**

Na natjecanje su pozvani tročlani timovi studenata koji pokazuju zanimanje za industriju nafte i plina te su spremni na rješavanje izazovnih zadataka iz spomenutog područja. Cilj ovog natjecanja, koje je proteklih godina doživjelo veliki uspjeh među studentima u Hrvatskoj, je približiti svijet naftne industrije mladim ljudima različitih struka i usmjerenja te ih zainteresirati za rad u ovom dinamičnom području kojeg je i INA dio.

Svi zainteresirani kandidati pozvani su da se do 29. ožujka prijave na natjecanje putem stranice [www.freshhh.net](http://www.freshhh.net) gdje su također objavljene sve informacije o natjecanju. O proteklim Freshhh natjecanjima i uspjesima hrvatskih timova više saznajte na [Ininoj web stranici](http://www.ina.hr/default.aspx?id=6234).

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 438 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: pr@ina.hr